title: Rådets afgørelse 2014/658/FUSP af 8. september 2014 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
               12.9.2014

               DA

               Den Europæiske Unions Tidende

               L 271/47

         RÅDETS AFGØRELSE 2014/658/FUSP
   af 8. september 2014
   om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 17. marts 2014 afgørelse 2014/145/FUSP (1).

               (2)

               Den 30. august 2014 udtrykte Det Europæiske Råd sin bekymring over de aktuelle og stadigt mere intense kampe i det østlige Ukraine og ønskede en ny bestemmelse om opførelse på liste af enhver person og institution, der har kontakt med separatistgrupperne i Donbassregionen.

               (3)

               Rådet mener desuden, at der bør tilføjes yderligere fysiske og juridiske personer på listen over personer, enheder og organer, der er omfattet af de restriktive foranstaltninger, jf. bilaget til afgørelse 2014/145/FUSP.

               (4)

               I betragtning af den fortsatte underminering af eller trussel mod Ukraines territoriale integritet, suverænitet og uafhængighed bør afgørelse 2014/145/FUSP forlænges i yderligere seks måneder.

               (5)

               Afgørelse 2014/145/FUSP bør ændres i overensstemmelse hermed.

               (6)

               Der er behov for yderligere handling fra Unionens side for at iværksætte disse foranstaltninger —

         VEDTAGET DENNE AFGØRELSE:
   Artikel 1
   I afgørelse 2014/145/FUSP foretages følgende ændringer:

               1)

               Artikel 1, stk. 1, affattes således:
               »1.   Medlemsstaterne træffer de nødvendige foranstaltninger for at hindre indrejse i eller transit gennem deres område for:

                           a)

                           fysiske personer, som er ansvarlige for, aktivt støtter eller gennemfører tiltag eller politikker, der underminerer eller truer Ukraines territoriale integritet, suverænitet og uafhængighed eller stabiliteten eller sikkerheden i Ukraine, eller som hindrer internationale organisationers arbejde i Ukraine, og fysiske personer med tilknytning til dem

                           b)

                           fysiske personer, som materielt eller finansielt aktivt støtter eller drager fordel af russiske beslutningstagere, der er ansvarlige for annekteringen af Krim eller destabiliseringen af det østlige Ukraine, eller

                           c)

                           fysiske personer, som foretager transaktioner med separatistgrupperne i Donbassregionen i Ukraine,

                     jf. bilaget.«

               2)

               Artikel 2, stk. 1, affattes således:
               »1.   Alle pengemidler og økonomiske ressourcer, som tilhører eller ejes, besiddes eller kontrolleres af:

                           a)

                           fysiske personer, som er ansvarlige for, aktivt støtter eller gennemfører tiltag eller politikker, der underminerer eller truer Ukraines territoriale integritet, suverænitet og uafhængighed eller stabiliteten eller sikkerheden i Ukraine, eller som hindrer internationale organisationers arbejde i Ukraine, og fysiske eller juridiske personer, enheder eller organer med tilknytning til dem

                           b)

                           juridiske personer, enheder eller organer, som materielt eller finansielt støtter tiltag, der underminerer eller truer Ukraines territoriale integritet, suverænitet og uafhængighed

                           c)

                           juridiske personer, enheder eller organer på Krim eller i Sevastopol, hvis ejerskab i strid med ukrainsk ret er blevet overført, eller juridiske personer, enheder eller organer, der har draget fordel af en sådan overførsel

                           d)

                           fysiske eller juridiske personer, enheder eller organer, som materielt eller finansielt aktivt støtter eller drager fordel af russiske beslutningstagere, der er ansvarlige for annekteringen af Krim eller destabiliseringen af det østlige Ukraine, eller

                           e)

                           fysiske eller juridiske personer, enheder eller organer, som foretager transaktioner med separatistgrupperne i Donbassregionen i Ukraine,

                     jf. bilaget, indefryses.«

               3)

               Artikel 6, stk. 2, affattes således:
               »Denne afgørelse anvendes indtil den 15. marts 2015.«

         Artikel 2
   De personer og enheder, der er opført på listen i bilaget til nærværende afgørelse, tilføjes på listen i bilaget til afgørelse 2014/145/FUSP.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 8. september 2014.

            På Rådets vegne

         S. GOZI

            Formand

      (1)  Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 16).

      BILAG
      Liste over personer og enheder, der er omhandlet i artikel 2

                  Navn

                  Identificerende oplysninger

                  Begrundelse

                  Dato for opførelse på listen

                  1.

                  Alexander ZAKHARCHENKO
                  Александр Владимирович Захарченко

                  Født i 1976 i Donetsk

                  Har siden den 7. august erstattet Alexander Borodai som såkaldt »premierminister« i den såkaldte »Folkerepublikken Donetsk«. Ved at påtage sig denne rolle og varetage denne stilling har Zakharchenko støttet handlinger og politikker, der underminerer Ukraines territoriale integritet, suverænitet og uafhængighed

                  12.9.2014

                  2.

                  Vladimir KONONOV/alias »Tsar«

                  Født den 14.10.1974 i Gorskij

                  Har siden den 14. august erstattet Igor Strelkov/Girkin som såkaldt »forsvarsminister« i den såkaldte »Folkerepublikken Donetsk«. Han har angiveligt kommanderet en division af separatistkæmpere i Donetsk siden april og har lovet at »løse den strategiske opgave med at afværge Ukraines militære aggression«. Konokov har derfor støttet handlinger og politikker, der underminerer Ukraines territoriale integritet, suverænitet og uafhængighed.

                  12.9.2014

                  3.

                  Miroslav Vladimirovich RUDENKO
                  Мирослав Владимирович Руденко

                  21.1.1983 i Debalcevo

                  Kommandør for Donbass' folkemilits. Han har bl.a. erklæret, at de vil fortsætte deres kampe i resten af landet. Rudenko har derfor støttet handlinger og politikker, der underminerer Ukraines territoriale integritet, suverænitet og uafhængighed

                  12.9.2014

                  4.

                  Gennadiy Nikolaiovych TSYPKALOV
                  Геннадий Николаевич Цыпкалов.

                  Født den 21.6.1973

                  Erstattede Marat Bashirov som såkaldt »premierminister« i den såkaldte »Folkerepublikken Lugansk«. Tidligere aktiv i militshæren i sydøst. Tsyplakov har derfor støttet handlinger og politikker, der underminerer Ukraines territoriale integritet, suverænitet og uafhængighed

                  12.9.2014

                  5.

                  Andrey Yurevich PINCHUK
                  Андрей Юрьевич ПИНЧУК

                  »Minister for statssikkerhed« i den såkaldte »Folkerepublikken Donetsk«. Tilknyttet Vladimir Antyufeyev, som er ansvarlig for de separatistiske »regeringsaktiviteter« i den såkaldte »Folkerepublikken Donetsks regering«. Han har derfor støttet handlinger og politikker, der underminerer Ukraines territoriale integritet, suverænitet og uafhængighed

                  12.9.2014

                  6.

                  Oleg BEREZA
                  Олег БЕРЕЗА

                  »Indenrigsminister« i den såkaldte »Folkerepublikken Donetsk«. Tilknyttet Vladimir Antyufeyev, som er ansvarlig for de separatistiske »regeringsaktiviteter« i den såkaldte »Folkerepublikken Donetsks regering«. Han har derfor støttet handlinger og politikker, der underminerer Ukraines territoriale integritet, suverænitet og uafhængighed

                  12.9.2014

                  7.

                  Andrei Nikolaevich RODKIN
                  Андрей Николаевич Родкин

                  Moskvarepræsentant for den såkaldte »Folkerepublikken Donetsk«. I sine erklæringer har han bl.a. omtalt militsens vilje til at føre guerillakrig og dens erobring af våbensystemer fra de ukrainske væbnede styrker. Han har derfor støttet handlinger og politikker, der underminerer Ukraines territoriale integritet, suverænitet og uafhængighed

                  12.9.2014

                  8.

                  Aleksandr KARAMAN
                  Александр караман

                  »Vicepremierminister for sociale anliggender« i den såkaldte »Folkerepublikken Donetsk«. Tilknyttet Vladimir Antyufeyev, som er ansvarlig for de separatistiske »regeringsaktiviteter« i den såkaldte »Folkerepublikken Donetsks regering«. Han har derfor støttet handlinger og politikker, der underminerer Ukraines territoriale integritet, suverænitet og uafhængighed. Ruslands vicepremierminister Dmitry Rogozins protegé

                  12.9.2014

                  9.

                  Georgiy L'vovich MURADOV
                  Георгий Львович Мурадов

                  Født den 19.11.1954

                  Såkaldt »vicepremierminister« i Krim og præsident Putins befuldmægtigede repræsentant for Krim. Muradov har spillet en vigtig rolle i konsolideringen af den russiske institutionelle kontrol over Krim siden den ulovlige indlemmelse. Han har derfor støttet handlinger og politikker, der underminerer Ukraines territoriale integritet, suverænitet og uafhængighed

                  12.9.2014

                  10.

                  Mikhail Sergeyevich SHEREMET
                  Михаил Сергеевич Шеремет

                  Født den 23.5.1971 i Dzhankoy

                  Såkaldt »første vicepremierminister« i Krim. Sheremet spillede en nøglerolle i tilrettelæggelsen og gennemførelsen af folkeafstemningen den 16. marts på Krim om forening med Rusland. På tidspunktet for folkeafstemningen ledte Sheremet angiveligt de prorussiske »selvforsvarsstyrker« på Krim. Han har derfor støttet handlinger og politikker, der underminerer Ukraines territoriale integritet, suverænitet og uafhængighed

                  12.9.2014

                  11.

                  Yuri Leonidovich VOROBIOV
                  Юрий Леонидович Воробьев

                  Født den 2.2.1948 i Krasnojarsk

                  Næstformand for Rådet for Den Russiske Føderation. Den 1. marts 2014 støttede Vorobiov i Føderationsrådet offentligt indsættelse af russiske styrker i Ukraine. Efterfølgende stemte han for dekretet herom

                  12.9.2014

                  12.

                  Vladimir Volfovich ZHIRINOVSKY
                  Владимир Вольфович Жириновски

                  Født den 10.6.1964 i Eidelshtein, Kasakhstan

                  Medlem af Statsdumaens Råd; leder af LDPR-partiet. Han støttede aktivt anvendelse af russiske væbnede styrker i Ukraine og indlemmelse af Krim. Han har aktivt opfordret til deling af Ukraine. Han undertegnede på LDPR-partiets vegne, som han leder, en aftale med den såkaldte »Folkerepublikken Donetsk«

                  12.9.2014

                  13.

                  Vladimir Abdualiyevich VASILYEV

                  Født den 11.8.1949 i Klin

                  Næstformand for Statsdumaen. Den 20. marts 2014 stemte han for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  14.

                  Viktor Petrovich VODOLATSKY
                  Виктор Петрович Водолацкий

                  Født den 19.8.1957 i Azovregionen

                  Formand (»ataman«) for unionen af russiske og udenlandske kosakstyrker og næstformand for Statsdumaen. Han støttede indlemmelse af Krim og indrømmede, at russiske kosakker aktivt deltog i den ukrainske konflikt på de Moskva-støttede separatisters side. Den 20. marts 2014 stemte han for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  15.

                  Leonid Ivanovich KALASHNIKOV
                  Леонид Иванович Калашников

                  Født den 6.8.1960 i Stepnoy Dvorets

                  Første næstformand for Statsdumaens udvalg vedrørende udenrigsanliggender. Den 20. marts 2014 stemte han for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  16.

                  Vladimir Stepanovich NIKITIN

                  Født den 5.4.1948 i Opochka

                  Første næstformand for Statsdumaens udvalg vedrørende forbindelser med SNG-landene, eurasisk integration og forbindelser med patrioter. Den 20. marts 2014 stemte han for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  17.

                  Oleg Vladimirovich LEBEDEV
                  Олег Владимирович Лебедев

                  Født den 21.3.1964 i Orel/Rudny

                  Første næstformand for Statsdumaens udvalg vedrørende forbindelser med SNG-landene, eurasisk integration og forbindelser med patrioter. Den 20. marts 2014 stemte han for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  18.

                  Ivan Ivanovich MELNIKOV
                  Иван Иванович Мельников

                  Født den 7.8.1950 i Bogoroditsk

                  Første næstformand for Statsdumaen. Den 20. marts 2014 stemte han for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  19.

                  Igor Vladimirovich LEBEDEV
                  Игорь Владимирович Лебедев

                  Født den 27.9.1972 i Moskva

                  Næstformand for Statsdumaen. Den 20. marts 2014 stemte han for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  20.

                  Nikolai Vladimirovich LEVICHEV
                  Николай Владимирович Левичев

                  Født den 28.5.1953 i Pusjkin

                  Næstformand for Statsdumaen. Den 20. marts 2014 stemte han for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  21.

                  Svetlana Sergeevna ZHUROVA
                  Светлана Сергеевна Журова

                  Født den 7.1.1972 i Pavlov (Neva)

                  Første næstformand for Statsdumaens udvalg vedrørende udenrigsanliggender. Den 20. marts 2014 stemte hun for udkastet til føderal forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014

                  22.

                  Aleksey Vasilevich NAUMETS
                  Алексей Васильевич Hаумец

                  Født den 11.2.1968

                  Generalmajor i den russiske hær. Han er kommandør for 76. luftbårne division, som deltog i den russiske militære tilstedeværelse på Ukraines territorium, navnlig under den ulovlige indlemmelse af Krim

                  12.9.2014

                  23.

                  Sergey Viktorovich CHEMEZOV

                  Født den 20.8.1952 i Cheremkhovo

                  Sergei Chemezov er en af de personer, der er kendt for at være tæt tilknyttet præsident Putin; de var begge KGB-officerer og udstationeret i Dresden, og Chemezov er medlem af det øverste råd for »Det Forenede Rusland«. Han nyder godt af sine forbindelser til den russiske præsident, idet han er blevet forfremmet til høje stillinger i statskontrollerede virksomheder. Han er formand for Rosteckonglomeratet, den ledende russiske statskontrollerede forsvars- og industrivirksomhed. I forlængelse af en beslutning truffet af den russiske regering planlægger Technopromexport, et datterselskab af Rostec, at bygge energianlæg på Krim og derved støtte republikkens integration i Den Russiske Føderation.
                  Endvidere har Rosoboronexport, et datterselskab af Rostec, støttet integrationen af forsvarsvirksomheder på Krim i Ruslands forsvarsindustri og derved konsolideret den ulovlige indlemmelse af Krim i Den Russiske Føderation

                  12.9.2014

                  24.

                  Alexander Mikhailovich BABAKOV
                  Aлександр Михайлович Бабаков

                  Født den 8.2.1963 i Chisinau

                  Næstformand for Statsdumaen, formand for Statsdumaens kommission vedrørende lovgivningsmæssige bestemmelser for udvikling af Den Russiske Føderation. Han er et fremtrædende medlem af »Det Forenede Rusland« og forretningsmand med betydelige investeringer i Ukraine og på Krim.
                  Den 20. marts 2014 stemte han for udkastet til den føderale forfatningslov »om Republikken Krims optagelse i Den Russiske Føderation og dannelse af nye føderale enheder heri — Republikken Krim og byen med føderal status Sevastopol«

                  12.9.2014


title: 2011/247/EU: Rådets afgørelse af 11. april 2011 om undertegnelse på Den Europæiske Unions vegne af aftalen i form af brevveksling mellem Den Europæiske Union og Australien i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union

text:
               20.4.2011

               DA

               Den Europæiske Unions Tidende

               L 104/1

         RÅDETS AFGØRELSE
   af 11. april 2011
   om undertegnelse på Den Europæiske Unions vegne af aftalen i form af brevveksling mellem Den Europæiske Union og Australien i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union
   (2011/247/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 29. januar 2007 bemyndigede Rådet Kommissionen til at indlede forhandlinger med visse andre medlemmer af Verdenshandelsorganisationen (WTO) i henhold til artikel XXIV, stk. 6, i den almindelige overenskomst om told og handel (GATT) 1994 i tilslutning til Republikken Bulgariens og Rumæniens tiltrædelse af Den Europæiske Union.

               (2)

               Kommissionen har ført forhandlinger inden for rammerne af de af Rådet vedtagne forhandlingsdirektiver.

               (3)

               Disse forhandlinger er afsluttet, og aftalen i form af brevveksling mellem Den Europæiske Union og Australien i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (»aftalen«) blev paraferet den 15. juni 2010.

               (4)

               Aftalen bør undertegnes —

         VEDTAGET DENNE AFGØRELSE:
   Artikel 1
   Undertegnelsen af aftalen i form af brevveksling mellem Den Europæiske Union og Australien i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (»aftalen«) godkendes herved på Unionens vegne med forbehold af indgåelse af aftalen (1).
   Artikel 2
   Formanden for Rådet bemyndiges herved til at udpege den eller de personer, som på Unionens vegne er beføjet til at undertegne aftalen.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 11. april 2011.

            På Rådets vegne

         PINTÉR S.

            Formand

      (1)  Teksten til aftalen offentliggøres sammen med afgørelsen om dens indgåelse.


title: Kommissionens afgørelse af 6. oktober 2010 om nedsættelse af ekspertgruppen om udvikling af missionen for de europæiske satellitbaserede navigationssystemer, »Den Rådgivende Gruppe om Udvikling af Missionen«  EØS-relevant tekst

text:
               7.10.2010

               DA

               Den Europæiske Unions Tidende

               C 271/2

         KOMMISSIONENS AFGØRELSE
   af 6. oktober 2010
   om nedsættelse af ekspertgruppen om udvikling af missionen for de europæiske satellitbaserede navigationssystemer, »Den Rådgivende Gruppe om Udvikling af Missionen«
   (EØS-relevant tekst)
   2010/C 271/02
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde og
   ud fra følgende betragtninger:

               (1)

               Der er fastsat bestemmelser for programmerne for den europæiske geostationære navigations-overlay-tjeneste (EGNOS) og Galileo i Europa-Parlamentets og Rådets forordning (EF) nr. 683/2008 af 9. juli 2008 om den videre gennemførelse af de europæiske satellitbaserede navigationsprogrammer (EGNOS og Galileo) (1). Artikel 1, stk. 1, i forordning (EF) nr. 683/2008 bestemmer, at disse programmer skal dække alle de aktiviteter, der er nødvendige for at definere, udvikle, validere, bygge, drive, forny og forbedre Egnossystemet og det system, der etableres under Galileoprogrammet.

               (2)

               Kommissionen er ansvarlig for forvaltningen af programmerne i henhold til artikel 12, stk. 2, i forordning (EF) nr. 683/2008. Forvaltningsopgaverne omfatter fornyelse og forbedring af systemerne gennem videreudvikling af missionsprofilerne og gennemførelse af de dermed forbundne systemændringer.

               (3)

               Målet med de to systemer er at give brugerne den mest avancerede tjeneste for positionsbestemmelse, navigation og tidsbestemmelse i overensstemmelse med de missioner, der er fastlagt for Galileo og EGNOS. Enhver videreudvikling af missionerne for de to systemer bør i fuldt omfang tage hensyn til synspunkterne blandt brugerne af satellitbaserede navigationssystemer og andre berørte parter samt medlemsstaternes, tredjelandes og internationale organisationers synspunkter.

               (4)

               Det er derfor nødvendigt at nedsætte en ekspertgruppe, som skal give Kommissionen uafhængig rådgivning om udvikling af missionen for EGNOS og Galileo, og fastlægge dens opgaver og struktur.

               (5)

               Der bør fastsættes regler for gruppemedlemmernes videregivelse af oplysninger, dog med forbehold af Kommissionens sikkerhedsforskrifter som fastsat i bilaget til Kommissionens afgørelse 2001/844/EF, EKSF, Euratom af 29. november 2001 om ændring af dens forretningsorden (2).

               (6)

               Personoplysninger bør behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (3).

               (7)

               Der bør fastsættes en gyldighedsperiode for denne afgørelse. Kommissionen vil til sin tid overveje, om det er hensigtsmæssigt at forlænge den —

         VEDTAGET DENNE AFGØRELSE:
   Artikel 1
   Genstand
   Ekspertgruppen om udvikling af missionen for de europæiske satellitbaserede navigationssystemer, »den rådgivende gruppe om udvikling af missionen« (i det følgende benævnt »gruppen«) nedsættes herved.
   Artikel 2
   Opgaver
   1.   Gruppen foreslår og evaluerer potentiel udvikling af målene med missionen og definitionerne af tjenesterne for de europæiske satellitbaserede navigationsprogrammer Galileo og EGNOS. For at løse denne opgave vurderer gruppen ændringer af både brugernes behov og anvendelsesområdet for rumbaseret navigation, positionsbestemmelse og tidsbestemmelse på såvel europæisk som internationalt plan under passende hensyntagen til de eksisterende globale rammer for satellitbaserede navigationstjenester og –systemer.
   2.   Gruppen analyserer sådanne ændringers virkninger for Galileo- og Egnosprogrammets krav til missionen og tjenesterne samt udvikler og foreslår passende ajourføringer af grundlaget for missionen og tjenesterne.
   Artikel 3
   Høring
   1.   Kommissionens tjenestegrene fastsætter også gruppens opgaver samt omfanget af disse og tidsplanen.
   2.   Gruppens formand kan, hvis det skønnes nødvendigt for opfyldelsen af gruppens målsætninger, foreslå yderligere opgaver efter høring af og i tæt samarbejde med Kommissionens tjenestegrene.
   Artikel 4
   Medlemskab — udnævnelse
   1.   Gruppen består af op til 25 medlemmer.
   2.   Medlemmerne udnævnes af Kommissionen blandt specialister, som har kompetence på de i artikel 2 omhandlede områder, og som har reageret på den offentlige indkaldelse af interessetilkendegivelser.
   3.   Gruppens medlemmer udnævnes personligt og giver Kommissionen uafhængig rådgivning.
   4.   Medlemmerne af gruppen udnævnes for en mandatperiode på fire år. De varetager deres hverv, indtil de afløses, eller deres mandatperiode udløber. Mandatet kan fornyes.
   5.   Medlemmernes navne offentliggøres i Kommissionens register over ekspertgrupper og lignende enheder (i det følgende benævnt »registret«).
   6.   Indsamling, forvaltning og offentliggørelse af personoplysninger finder sted i overensstemmelse med forordning (EF) nr. 45/2001.
   Artikel 5
   Drift
   1.   Gruppen vælger en formand blandt sine medlemmer med simpelt flertal.
   2.   Gruppen kan med Kommissionens tjenestegrenes samtykke nedsætte undergrupper for at undersøge specifikke spørgsmål på grundlag af et mandat, som gruppen opstiller. Sådanne undergrupper opløses, når deres mandat er opfyldt.
   3.   Kommissionens tjenestegrene kan efter behov invitere eksterne eksperter med specifik viden om et emne på dagsordenen til at deltage i gruppens eller undergruppens arbejde. Desuden kan Kommissionens tjenestegrene give enkeltpersoner og organisationer observatørstatus.
   4.   Medlemmerne og observatørerne skal overholde reglerne om behandling af fortrolige oplysninger, som følger af traktaterne og gennemførelsesbestemmelserne hertil samt Kommissionens sikkerhedsforskrifter vedrørende beskyttelse af EU's klassificerede oplysninger i bilaget til Kommissionens afgørelse 2001/844/EF, EKSF, Euratom. Såfremt de tilsidesætter disse forpligtelser, kan Kommissionen træffe alle de nødvendige foranstaltninger.
   5.   Ekspertgrupperne og undergrupperne mødes i Kommissionens lokaler. Sekretariatsopgaverne varetages af Kommissionen. Andre tjenestemænd i Kommissionen med interesse i det pågældende spørgsmål kan deltage i møder i gruppen og dens undergrupper.
   6.   Gruppen fastsætter selv sin forretningsorden på grundlag af en standardforretningsorden for ekspertgrupper.
   7.   Kommissionen offentliggør relevante oplysninger om gruppens aktiviteter enten i registret eller via et link fra registret til et særligt websted.
   Artikel 6
   Mødeudgifter
   1.   Der ydes ikke vederlag for det arbejde, der udføres af deltagerne i gruppens arbejde.
   2.   Deltagernes rejse- og opholdsudgifter i forbindelse med gruppens aktiviteter refunderes af Kommissionen i overensstemmelse med de i Kommissionen gældende bestemmelser.
   3.   Disse udgifter refunderes inden for rammerne af de disponible midler, der afsættes til formålet som led i den årlige procedure for tildeling af ressourcer.
   Artikel 7
   Anvendelse
   Denne afgørelse anvendes indtil den 31. december 2014.

      Udfærdiget i Bruxelles, den 6. oktober 2010.

            På Kommissionens vegne

         Antonio TAJANI

            Medlem af Kommissionen

      (1)  EUT L 196 af 24.7.2008, s. 1.

      (2)  EFT L 317 af 3.12.2001, s. 1.

      (3)  EFT L 8 af 12.1.2001, s. 1.